
PANEVĖŽIO PRADINĖS MOKYKLOS DARBO
APMOKĖJIMO SISTEMOS APRAŠAS

                                        I SKYRIUS BENDROSIOS  NUOSTATOS

1. Panevėžio pradinės mokyklos (toliau – Mokykla) darbuotojų darbo apmokėjimo sistema (toliau – sistema) reglamentuoja visų Mokyklos darbuotojų darbo apmokėjimo tvarką, detalizuoja pareiginės algos nustatymo kriterijus, darbo užmokesčio apskaičiavimą esant nukrypimams nuo normalių darbo sąlygų, atsiskaitymo su darbuotojais terminus, nustato darbuotojų kategorijas pagal pareigybes, nurodo kiekvienos pareigybės apmokėjimo formas ir darbo užmokesčio dydžius, papildomo apmokėjimo skyrimo pagrindus ir tvarką.
2. Šios sistemos nuostatos parengtos vadovaujantis Lietuvos Respublikos darbo kodekso nuostatomis ir jas įgyvendinančiais teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (toliau – DAĮ), Lietuvos Respublikos Vyriausybės patvirtintomis darbo apmokėjimo sistemos nustatymo rekomendacijomis, Mokyklos darbo tvarkos taisyklėmis ir yra suderintos su kitais Mokyklos lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.
3. Sistemoje vartojamos sąvokos atitinka Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatyme apibrėžtas sąvokas.

II SKYRIUS
DARBUOTOJŲ PAREIGYBĖS

4. Darbuotojų pareigybės yra keturių lygių:
4.1. A lygio – pareigybės, kurioms būtinas ne žemesnis kaip aukštasis išsilavinimas;
4.1.1. A1 lygio – direktoriaus, psichologo pareigybė, kuriai būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;
4.1.2. A2 lygio – direktoriaus pavaduotojo ugdymui, direktoriaus pavaduotojo administracijos ir ūkio reikalams, mokytojų, švietimo pagalbos specialistų, bibliotekininko, kompiuterių sistemos specialisto, akomponiatorius, Visos dienos mokyklos pailgintos grupės auklėtojo pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu;
4.2. B lygio – raštinės administratoriaus, duomenų administratoriaus, kurioms būtinas ne žemesnis
kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
4.3. C lygio – mokinio padėjėjo, elektriko, santechniko pareigybės, kurioms būtinas ne žemesnis kaip vidurinis išsilavinimas ir (ar) įgyta kvalifikacija;
4.4. D lygio – valytojo, kiemsargio, nekvalifikuoto atsitiktinių darbų darbininko, sargo, mokyklos budėtojo pareigybės, kurioms netaikomi išsilavinimo ar kvalifikacijos reikalavimai.
5. Mokyklos darbuotojų pareigybės skirstomos į šias grupes (nuo aukščiausios iki žemiausios):
5.1. Mokyklos vadovai ir jų pavaduotojai:
5.1.1. Mokyklos direktorius, kurio pareigybė priskiriama A1 lygiui; 5.1.2.Mokyklos  direktoriaus  pavaduotojas  ugdymui  ir  direktoriaus
pavaduotojas administracijos ir ūkio reikalams, kurių pareigybės priskiriama A2 lygiui.
5.2. Specialistai, kurių pareigybės priskiriamos A (A1 arba A2) arba B lygiui, atsižvelgiant į būtiną išsilavinimą toms pareigoms eiti:
5.2.1. psichologas;
5.2.2. specialusis pedagogas;
5.2.3. logopedas;
5.2.4. socialinis pedagogas;
5.2.5. mokytojai;
5.2.6. akomponiatorius;
5.2.7. bibliotekininkas;
5.2.8. raštinės administratorius;
5.2.9. duomenų administratorius;
5.2.10. kompiuterių sistemų specialistas.
5.3. Kvalifikuoti darbuotojai, kurių pareigybės priskiriamos C lygiui:
5.3.1. mokinio padėjėjas;
5.3.2. elektrikas.
5.4. Nekvalifikuoti darbuotojai, kurių pareigybės priskiriamos D lygiui
5.4.1. valytojas;
5.4.2. kiemsargis;
5.4.3. nekvalifikuotas atsitiktinių darbų darbininkas;
5.4.4. sargas;
5.4.5. mokyklos budėtojas.
6. Mokyklos direktorius, vadovaudamasis Lietuvos Respublikos ekonomikos ir inovacijų ministro patvirtintu Lietuvos profesijų klasifikatoriumi ir Panevėžio miesto savivaldybės administracijos direktoriaus patvirtintais Panevėžio miesto savivaldybės švietimo įstaigų darbuotojų pareigybių skaičiaus nustatymo pavyzdiniais normatyvais, tvirtina Mokyklos darbuotojų pareigybių sąrašą.
7. Mokyklos direktorius tvirtina Mokyklos darbuotojų pareigybių sąraše esančių pareigybių aprašymus, kuriuose turi būti nurodyta:
7.1. pareigybės pavadinimas;
7.2. pareigybės grupė;
7.3. pareigybės lygis;

7.4. specialieji reikalavimai, keliami šias pareigas einančiam darbuotojui (išsilavinimas, darbo patirtis, kvalifikacija ar kiti specialieji reikalavimai);
7.5. pareigybei priskirtos funkcijos.
8. Mokyklos darbuotojų darbo užmokestį, priklausomai nuo atitinkamų reikalavimų (išsilavinimo, stažo, kvalifikacinės kategorijos), taikomų atitinkamos pareigybės darbo apmokėjimui, sudaro:
8.1. pareiginė alga;
8.2. piniginė išmoka;
8.3. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų;
8.4. priemokos;
9. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo įstatyme nustatytas pareiginės algos (atlyginimo) bazinis dydis. Mokyklos darbuotojams pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.

III SKYRIUS
DARBO APMOKĖJIMO ORGANIZAVIMAS

PIRMAS SKIRSNIS
MINIMALUS DARBO UŽMOKESTIS. NEKVALIFIKUOTAS DARBAS

10. Konkreti pareiginė alga, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios sistemos nuostatas.
11. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei nustatomi darbuotojų pareigybės aprašuose ir/arba darbo sutartyse.
12. Mokykloje taikoma Lietuvos Respublikos Vyriausybės patvirtinta minimalioji mėnesinė alga (toliau – MMA). Nekvalifikuotų darbuotojų pareiginė alga negali būti mažesnė negu MMA.
13. Minimalus darbo užmokestis – mažiausias leidžiamas atlygis už nekvalifikuotą darbą darbuotojui atitinkamai už vieną valandą ar visą kalendorinio mėnesio darbo laiko normą.
14. Nekvalifikuotu darbu laikomas darbas, kuriam atlikti nekeliami jokie specialūs kvalifikacinių įgūdžių ar profesinių gebėjimų reikalavimai.
15. Pareigos Mokykloje priskirtinos prie nekvalifikuotų darbų, yra šios: valytojas, kiemsargis, nekvalifikuotas atsitiktinių darbų darbininkas, sargas, mokyklos budėtojas.

ANTRAS SKIRSNIS
MOKĖJIMAS UŽ VIRŠVALANDINĮ DARBĄ IR DARBĄ POILSIO IR ŠVENČIŲ DIENOMIS

16. Dirbant daugiau nei viena pareigybe tose pačiose pareigose, su darbuotoju darbo sutartyje sulygus dėl padidinto darbo masto, darbuotojui mokamas proporcingai padidintas darbo užmokestis pagal sulygtą pareigybės dalį.
17. Už viršvalandinį darbą poilsio dieną, kuri nenustatyta pagal darbo grafiką mokamas dvigubas darbuotojo darbo užmokestis.
18. Už viršvalandinį darbą švenčių dieną mokamas dvigubas darbuotojo darbo
užmokestis.
19. Už darbą švenčių ar poilsio dieną, kuri nenustatyta pagal darbo grafiką,
mokamas dvigubas darbuotojo darbo užmokestis už faktiškai dirbtą laiką.
20. Darbuotojui vykstant į komandiruotę Lietuvoje ar užsienyje vadovaujamasi Lietuvos Respublikos valstybės nutarimu „Dėl dienpinigių ir kitų komandiruočių išlaidų apmokėjimo“.

TREČIAS SKIRSNIS
PRIEMOKŲ, IŠMOKŲ MOKĖJIMO TVARKA IR SĄLYGOS. DARBUOTOJŲ SKATINIMAS

21. Mokykloje darbuotojams skatinti gali būti taikomos šios priemonės:
21.1. padėka (gali būti taikoma atskirai ar kartu su kitomis skatinimo priemonėmis);
21.2. iki 5 mokamų papildomų poilsio dienų per mokslo metus suteikimas;
21.3. kvalifikacijos tobulinimo finansavimas ne didesne kaip Mokyklos darbuotojo vienos pareiginės algos dydžio suma per metus;
21.4. iki 2 pareiginių algų dydžio pinigine išmoka (priklausomai nuo Mokyklos turimų sutaupytų lėšų) ne dažniau kaip du kartus per kalendorinius metus už asmeninį išskirtinį indėlį įgyvendinant Mokyklai nustatytus tikslus arba už pasiektus rezultatus ir įgyvendintus uždavinius, taip pat siekiant paskatinti;
21.5. vienkartinė piniginė išmoka Vyriausybės nustatyta tvarka (priklausomai nuo Mokyklos turimų sutaupytų lėšų):
21.5.1. atlikus vienkartines (baigtines) ypač svarbias Mokyklos veiklai užduotis ir didelio masto darbuotojo vykdomų funkcijų požiūriu, t. y. reikšmingai prisidedant prie Mokyklos strategijos kūrimo ir inovacijų (pvz., projektų inicijavimas, pritraukiant lėšas Mokyklai; administravimo procesų optimizavimas ir pan.). Darbuotojui skiriama 10 – 100 procentų pareiginės algos išmoka, priklausomai nuo užduočių masto, jų atlikimo trukmės;
21.5.2. darbuotojo veikla įvertinta kaip viršijanti lūkesčius. Šiuo atveju vienkartinė piniginė išmoka gali būti mokama, jei ji nurodyta tiesioginio vadovo motyvuotame pasiūlyme darbuotojo veiklos vertinimo metu;
21.6. vienkartinė piniginė išmoka, nurodyta 21.5. papunktyje, gali būti skiriama ne daugiau kaip kartą per metus ir negali viršyti 100 procentų nustatytosios darbuotojo pareiginės algos dydžio;
22. 21.4. ir 21.5. punktuose finansinės skatinimo priemonės taikomos tik esant pakankamam mokos fondui. Trūkstant lėšų skiriamos maksimaliai galimos išmokos, išlaikant sistemoje nustatytų išmokų ribinių dydžių proporcijas.
23. Mokyklos direktoriaus įsakymu darbuotojams skiriamos priemokos nuo 10 iki 80 procentų pareiginės algos dydžio (priklausomai nuo darbų pobūdžio, trukmės).

Kiekviena priemoka negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos. Šios dalies nuostatos netaikomos mokytojams ir pagalbos mokiniui specialistams. Priemokos skiriamos už:
23.1. kito darbuotojo pavadavimą, kai raštu pavedama laikinai atlikti kito darbuotojo pareigybei nustatytas funkcijas;
23.2. papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenustatytos funkcijos;
23.3. įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė.
24. Pasikeitus aplinkybėms, dėl kurių buvo skirta priemoka, direktoriaus įsakymu priemokos dydis ir mokėjimo terminas gali būti pakeistas arba mokėjimas nutrauktas.
25. Priemokos ir išmokos skiriamos Mokyklos direktoriaus įsakymu, neviršijant darbuotojui nustatytos pareiginės algos dydžio ir neviršijant Mokyklai darbo užmokesčiui skirtų lėšų.

KETVIRTAS SKIRSNIS
MATERIALINĖS PAŠALPOS, LIGOS PAŠALPOS MOKĖJIMAS

26. Materialinės pašalpos dydis priklauso nuo konkrečių aplinkybių ir Mokyklai skirtų lėšų (savivaldybės biudžeto).
27. Mokyklos darbuotojams, kurių materialinė būklė tapo sunki dėl jų pačių ligos, sutuoktinio ar partnerio (kai partnerystė įregistruota įstatymų nustatyta tvarka), jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Mokyklos darbuotojai, ligos ar mirties, stichinės nelaimės ar turto netekimo, gali būti skiriama iki 5 MMA dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai.
28. Mirus Mokyklos darbuotojui, jo šeimos nariui (sutuoktiniui, vaikui (įvaikiui), motinai (įmotei), tėvui (įtėviui)) iš Mokyklai skirtų lėšų gali būti skiriama iki 5 MMA dydžio materialinė pašalpa, jeigu yra pateiktas jo šeimos nario rašytinis prašymas ir mirties faktą patvirtinantys dokumentai.
29. Materialinę pašalpą Mokyklos darbuotojams, išskyrus Mokyklos direktorių, skiria Mokyklos direktorius iš Mokyklai skirtų lėšų. Mokyklos direktoriui materialinę pašalpą skiria savininko teises ir pareigas įgyvendinanti institucija iš jo vadovaujamai Mokyklai skirtų lėšų.
30. Mokykloje taikomas ligos pašalpos mokėjimo dydis už pirmąsias dvi ligos dienas yra 62,06 proc.

III SKYRIUS
MOKYKLOJE PATVIRTINTŲ PAREIGYBIŲ DARBO APMOKĖJIMO SĄLYGOS

PIRMAS SKIRSNIS

PAREIGINĖS ALGOS KOEFICIENTO NUSTATYMO MOKYK    LOS DARBUOTOJAMS KRITERIJAI
31. Mokyklos direktorius, nustatydamas pareiginės algos koeficientus darbuotojams, vadovaujasi DAĮ bei atsižvelgia į Mokyklai skirtas lėšas.
32. Mokykloje patvirtintos pareigybės, jų darbo apmokėjimas:
32.1. Mokyklos direktorius: pareiginės algos koeficientą nustato į pareigas priimantis asmuo, vadovaudamasis DAĮ 2 priedu ir atsižvelgiant į Mokykloje ugdomų mokinių skaičių, pedagoginio darbo stažą, ir veiklos sudėtingumą;
32.2. Mokyklos direktoriaus pavaduotojas ugdymui:
32.2.1. Mokyklos direktorius, vadovaudamasis DAĮ 2 priedu, nustato fiksuotą mėnesinio darbo užmokesčio pareiginės algos koeficientą, atsižvelgiant į Mokykloje ugdomų mokinių skaičių, pedagoginio darbo stažą, ir veiklos sudėtingumą;
32.2.2. pareiginės algos koeficientas dėl veiklos sudėtingumo didinamas:
32.2.2.1. direktoriaus pavaduotojui ugdymui, atsakingam už mokinių, turinčių specialiųjų ugdymo(si) poreikių ugdymo organizavimą, kai ugdoma 10 ir daugiau mokinių dėl įgimtų ar įgytų sutrikimų turinčių didelių ar labai didelių ugdymo(si) poreikių, pareiginės algos koeficientas didinamas 5-10 procentų;
32.2.2.2. direktoriaus pavaduotojui ugdymui, atsakingam už užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, ugdymo organizavimą, kai mokoma 10 ar daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo mokymo programas pradžios Lietuvos Respublikoje, pareiginės algos koeficientas didinamas 5 procentais.
32.2.2.3. direktoriaus pavaduotojui ugdymui už atnaujinto pradinio ir pagrindinio ugdymo bendrųjų programų įgyvendinimo koordinavimą ir įtraukties švietime plėtrą pareiginės algos koeficientas didinamas 5,5 procentais (bet ne ilgiau, nei bus numatyta teisės aktuose).
32.2.3. direktoriaus pavaduotojui ugdymui pareiginės algos koeficientas nustatomas iš naujo pasikeitus mokinių skaičiui, pedagoginio darbo stažui, veiklos sudėtingumui;
32.3. Mokyklos mokytojams, švietimo pagalbos specialistams, pareiginės algos koeficientai nustatomi vadovaujantis DAĮ 2 priedu, atsižvelgiant į pedagoginio darbo stažą, kvalifikacinę kategoriją bei veiklos sudėtingumą, nustatomas pareiginės algos koeficientas ir fiksuotas mėnesinis darbo užmokesčio dydis:
                pradinio ugdymo mokytojui;
	katalikų tikybos mokytojui;
	šokio mokytojui;
	neformaliojo švietimo mokytojui
	muzikos mokytojui;
	akomponiatoriui;
	antrajam pradinio ugdymo mokytojui;
	psichologui; socialiniam pedagogui;
	specialiajam pedagogui; logopedui;
	32.4. Mokytojams, kurių klasėje ugdoma 1 ir daugiau mokinių, dėl įgimtų įgytų sutrikimų turinčių vidutinius, didelius ar labai didelius specialiuosius ugdymosi poreikius; mokytojams mokantiems mokinį, kuriam dėl ligos ar patologinės būklės skirtas mokymas namuose; mokytojams, mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programas pareiginės algos koeficientai didinami dėl veiklos sudėtingumo:
32.4.1. Pradinių klasių – 3-8 proc;
32.4.2. dėl veiklos sudėtingumo už darbą pagal atnaujintas pradinio ir pagrindinio ugdymo bendrąsias programas (iki 2027 m. rugpjūčio 31 d.), patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“. Procentai (Dₘ) apskaičiuojami mokytojui nustatytą valandų, skiriamų ugdomajai veiklai planuoti, pasiruošti pamokoms, mokinių mokymosi pasiekimams vertinti, skaičių (Pₘ) pagal skaičiuoklę. Pagalbos specialistams nustatoma 5,5 proc. priemoka.
32.4.3. specialiesiems pedagogams, logopedams teikiantiems specialiąją pedagoginę pagalbą mokiniams, kuriems dėl ligos ar patologinės būklės skirtas mokymas namuose, pareiginės algos koeficientas didinamas 3-8 procentais.
32.4.4. socialiniam pedagogui, psichologui, dirbančiam su mokiniais dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, pareiginės algos koeficientas didinamas 3-8 procentais ir didinamas 5,5 procentais už įtraukties švietime plėtrą.
32.4.5. psichologui (A1 lygio pareigybė) pareiginės algos koeficientas didinamas 20 procentų, palyginti su žemesnio lygmens (pakopos) pareigybėmis.
32.5. Esant darbo užmokesčiui skirtų lėšų, pareiginės algos koeficientai dėl veiklos sudėtingumo gali būti proporcingai didinami.
32.6. mokytojų, švietimo pagalbos specialistų pareiginės algos koeficientai nustatomi iš naujo pasikeitus pedagoginio darbo stažui ar / ir veiklos sudėtingumui, ir / ar kvalifikacinei kategorijai.
33. Mokyklos direktoriaus pavaduotojui administracijos ir ūkio reikalams pareiginės algos minimalus koeficientas nustatomas vadovaujantis DAĮ 1 priedu, o maksimalus koeficientas nustatomas pagal vadovaujamo darbo patirtį (metais):

	Vadovaujamo darbo patirtis (metais)
	Pareiginės algos koeficientai, jeigu pareigybės
lygis A

	iki 5
	1,04 – 1,25

	nuo daugiau kaip 5 iki 10
	1,04 – 1,30

	daugiau kaip 10
	1,04 – 1,45


33.1. Mokyklos specialistų (A ir B lygio) ir kvalifikuotų darbuotojų (C lygio) pareiginės algos minimalus koeficientas nustatomas vadovaujantis DAĮ 1 priedu, o maksimalūs koeficientai nustatomi pagal pareigybės lygį ir profesinio darbo patirtį (metais). Konkretus pareiginės algos koeficientas, nustatomas specialistams ir kvalifikuotiems darbuotojams, priklauso nuo išsilavinimo, veiklos sudėtingumo, atsakomybės ir savarankiškumo lygio, turimų papildomų žinių ir įgūdžių, svarbių einamoms pareigoms:
33.1.1. bibiotekininkui;
33.1.2. raštinės administratoriui;
33.1.3. duomenų administratoriui;
33.1.4. kompiuterių sistemų specialistui
33.1.5. elektrikui;
33.1.6. santechnikui;
33.1.7. mokinio padėjėjui.

	
Pareigybės lygis
	Pareiginės algos koeficientai

	
	Profesinio darbo patirtis (metais)

	
	iki 2
	nuo	daugiau
kaip 2 iki 5
	nuo	daugiau
kaip 5 iki 10
	daugiau	kaip
10

	A lygis
	0,76–1,00
	0,76–1,05
	0,76–1,15
	0,76–1,25

	B lygis
	0,73–0,90
	0,73–0,95
	0,73–1,05
	0,73–1,15

	C lygis
	0,71–0,75
	0,71–0,85
	0,71–0,95
	0,71–1,05


34. Konkrečių darbuotojų, priskirtų atitinkamoms pareigybėms, pareigos nustatomos pareigybės aprašymuose. Darbo sutartyje gali būti numatytos ir kitos darbuotojo darbo apmokėjimo sąlygos, tačiau jos negali prieštarauti šiai sistemai.

ANTRAS SKIRSNIS
DARBUOTOJŲ    VERTINIMAS

35. Direktoriaus pavaduotojo ugdymui praėjusių kalendorinių metų veikla vertinama vadovaujantis Lietuvos Respublikos Švietimo, mokslo ir sporto ministro 2018 m. kovo 27 d. įsakymu „Dėl valstybinių ir savivaldybių švietimo įstaigų (išskyrus aukštąsias mokyklas) vadovų, ju pavaduotojų ugdymui, ugdymą organizuojančių skyrių vedėjų veiklos vertinimo nuostatų patvirtinimo“ Nr. V – 279 (su visais vėlesniais galiojančiais pakeitimais).
36. Direktoriaus pavaduotojo administracijos ir ūkio reikalams, specialistų (A ir B lygio), kvalifikuotų darbuotojų (C lygio) praėjusių kalendorinių metų veikla vertinama vadovaujantis Lietuvos Respublikos Vyriausybės 2024 m. sausio 3 d. nutarimu „Dėl valstybės tarnautojų tarnybinės veiklos ir biudžetinių įstaigų darbuotojų veiklos vertinimo ir savivaldybių įstaigų darbuotojų veiklos vertinimo tvarkos aprašo patvirtinimo“ Nr. 6 (su visais vėlesniais galiojančiais pakeitimais).
37. Darbuotojo veikla vertinama, jeigu jis ne trumpiau kaip 6 mėnesius per kalendorinius metus, kurių veikla vertinama, eina darbuotojo pareigas įstaigoje.
38. Darbuotojų veiklą vertina tiesioginiai jų vadovai.
39. Tiesioginis darbuotojo vadovas darbuotojo veiklą gali įvertinti taip: 
39.1.viršijanti lūkesčius;
39.2. atitinkanti lūkesčius;
39.3. iš dalies atitinkanti lūkesčius;
39.4. neatitinkanti lūkesčių.
40. Jeigu darbuotojo veikla įvertinama kaip atitinkanti lūkesčius, teisinė jo padėtis nesikeičia ir darbuotojo veiklos vertinimas baigiamas, išskyrus atvejus, kai darbuotojas nesutinka su tiesioginio vadovo pateiktu veiklos vertinimu. Gali būti taikomos 21.2 punkte nustatytos skatinimo priemonės.
41. Jeigu darbuotojo veikla įvertinama kaip viršijanti lūkesčius, tiesioginio vadovo rašytiniu motyvuotu pasiūlymu Mokyklos direktoriaus sprendimu:
41.1. darbuotojui gali būti nustatomas ne mažiau kaip 0,06 didesnis pareiginės algos koeficientas, kuris negali viršyti nustatyto didžiausio tos pareigybės pareiginės algos koeficiento, o direktoriaus pavaduotojui ugdymui gali būti nustatomas ne mažiau kaip 0,06 didesnis pareiginės algos koeficientas, kuris negali viršyti šio įstatymo 2 priede nustatyto pareiginės algos koeficiento (įskaitant padidinimą dėl veiklos sudėtingumo), padauginto iš 1,4 arba
41.2. gali būti taikomos 21 punkte nustatytos skatinimo priemonės.
42. Jeigu darbuotojo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau darbuotojui gali būti nustatomas kvalifikacijos tobulinimas.
43. Jeigu darbuotojo veikla įvertinama kaip neatitinkanti lūkesčių, tiesioginio vadovo rašytiniu motyvuotu pasiūlymu Mokyklos direktoriaus sprendimu:
43.1. darbuotojui gali būti nustatomas ne mažiau kaip 0,06 ir ne daugiau kaip 0,18 mažesnis pareiginės algos koeficientas, kuris negali būti mažesnis kaip nustatytas mažiausias to pareigybių lygmens pareigybių pareiginės algos koeficientas, o direktoriaus pavaduotojui ugdymui taikant 0,1 mažesnį pareiginės algos koeficientą;
43.2. gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės darbuotojo veiklos gerinimo planas. Jeigu, pasibaigus darbuotojo veiklos gerinimo plano terminui, darbuotojo veikla neeilinio vertinimo metu įvertinama kaip neatitinkanti lūkesčių, Mokyklos direktorius gali priimti sprendimą atleisti darbuotoją iš pareigų.
44. Mokyklos direktoriaus sprendimu neeilinis darbuotojo veiklos vertinimas 61 punkte nustatyta tvarka atliekamas šiais atvejais:
44.1. tiesioginio vadovo rašytiniu motyvuotu pasiūlymu, susijusiu su darbuotojo veiklos rezultatais;
44.2. darbuotojo prašymu nustatyti jam didesnį pareiginės algos koeficientą;
44.3. jeigu darbuotojo veikla buvo įvertinta kaip neatitinkanti lūkesčių ir buvo sudarytas jo veiklos gerinimo planas.
45. Neeilinis darbuotojo veiklos vertinimas gali būti atliekamas 60 punkte nustatytais atvejais ne dažniau kaip vieną kartą per kalendorinius metus, jeigu nuo darbuotojo eilinio veiklos vertinimo praėjo ne mažiau kaip 6 mėnesiai, išskyrus atvejus, kai yra nustatytas trumpesnės trukmės darbuotojo veiklos gerinimo planas arba kai darbuotojas ne trumpiau kaip 6 mėnesius per kalendorinius metus ėjo pareigas įstaigoje, kurioje vertinama jo veikla.
46. Darbuotojas priimtus sprendimus dėl jo veiklos vertinimo objektyvumo ir pagrįstumo turi teisę skųsti darbo ginčams nagrinėti nustatyta tvarka.

IV SKYRIUS
MOKYTOJŲ DARBO KRŪVIO SANDARA

PIRMAS SKIRSNIS
MOKYTOJŲ DARBO KRŪVIO SUDARYMO KRITERIJAI

47. Mokytojo darbo krūvis sudaromas vadovaujantis teisės aktais, reglamentuojančiais mokytojo krūvio sandarą: LR ŠMSM įsakymu patvirtintais Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašu; Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašu; Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašu; Pradinio, pagrindinio ir vidurinio ugdymo programų bendraisiais ugdymo planais.
48. Vienos mokytojo pareigybės darbo laiko norma - 1512 valandų per mokslo metus. Darbo laikas per savaitę - 36 valandos.
49. Mokytojo, dirbančio pagal bendrojo ugdymo, neformaliojo švietimo programas, darbo krūvį sudaro:
49.1. kontaktinės valandos (pamokos, neformaliojo švietimo užsiėmimai, mokinių ugdymo(si) poreikiams tenkinti skirtos valandos) ir valandų ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei – 1010-1410 val. per metus;
49.2.  Valandos, susijusios su profesiniu tobulėjimu ir veikla mokyklos bendruomenei. Valandų skaičius sudaro nuo 7,23 iki 49,7 procento kontaktinių valandų ir valandų, skiriamų ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei, skaičiaus mokytojui per mokslo metus;
49.3.  etatas ar etato dalis (kontaktinių valandų skaičius; valandų, skiriamų ugdomajai veiklai planuoti, pasiruošti pamokoms, mokinių mokymosi pasiekimams vertinti, skaičius; valandų, skiriamų vadovauti klasei, skaičius; valandų, susijusių su profesiniu tobulėjimu ir veikla mokyklos bendruomenei skaičius; mokytojo vykdomos veiklos mokyklos bendruomenei ir sutarti rezultatai su kiekvienu Mokyklos mokytoju aptariami individualiai, mokytojui pasirašant. Profesiniam tobulėjimui ir Mokyklos bendruomenės veiklai skirtos valandos proporcingai didinamos arba mažinamos pagal turimą etato dalį.
50. I grupė. Kontaktinės valandos, valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei.
51. Kontaktinės metinės valandos skaičiuojamos: savaitines kontaktines valandas dauginant iš: 1-4 klasėse -35 sav.; 
52. Valandų, skiriamų ugdomajai veiklai planuoti, pasiruošti pamokoms ir mokinių mokymosi pasiekimams vertinti, skaičius (procentais nuo kontaktinių valandų):

	

Programa, ugdymo, mokymo	sritis, dalykas
	Mokytojams,	kurių	darbo
stažas iki 2 metų
	Mokytojams, kurių darbo stažas 2 ir
daugiau metų

	
	mokinių	skaičius	klasėje
(grupėje)
	mokinių skaičius klasėje (grupėje)

	
	ne
daugiau kaip 11
	
12-20
	21	ir
daugiau
	ne
daugiau kaip 11
	
12-20
	
21 ir daugiau

	1. Bendrojo ugdymo
programų dalykai:
	

	1.1. Pradinis ugdymas (visi
dalykai)
	

70
	

75
	

80
	

50
	

55
	

60



53. Mokytojui, organizuojančiam pamokas, skirtas mokinio ugdymo poreikiams tenkinti, valandų, skirtų ugdomajai veiklai planuoti, pasiruošti pamokoms ir mokinių  pasiekimams  vertinti,  skaičius  nustatomas  pagal  mokomąjį  dalyką, kurio ugdymui skiriamos valandos mokinio ugdymo poreikiams tenkinti.
54. Valandų, skiriamų vadovauti klasei, skaičius mokytojui per mokslo metus:

	Mokinių skaičius klasėje
	Ne daugiau
kaip 11
	12-20
	21 ir daugiau

	Valandų,	skiriamų	vadovauti klasei  skaičius  mokytojui  per
mokslo metus
	
152
	
180
	
210



55. II grupė. Valandos, susijusios su profesiniu tobulėjimu ir veikla mokyklos bendruomenei (102-502 vienam etatui).
56. Veiklos nekontaktinių valandų mokyklos bendruomenei, kurios gali būti sulygstamos su mokytoju individualiai (toliau – individualios veiklos), atsižvelgiant į jo turimą kvalifikacinę kategoriją, atliekamas funkcijas, numatytas pareigybės apraše, į mokyklos tikslus ir uždavinius (0-400 valandų).



Valandos, susijusios su profesiniu tobulėjimu ir su veiklomis mokyklos bendruomenei

I. Privalomos veiklos
	Veiklos
	Valandų sk.

	1. bendradarbiavimas su mokyklos darbuotojais mokinių ugdymo, elgesio, savijautos, adaptacijos mokykloje;
	

	2. mokyklos ugdymo turiniui įgyvendinti skirtų programų rengimas;
	

	3. mokykloje	inicijuotų mokinių mokymosi pasiekimų patikrinimų
(NMPP, fizinio pajėgumo ar pan.) užduočių rengimas, jų tikrinimas, patikrinimų vykdymas;
	

	4. dalyvavimas mokytojų tarybos posėdžiuose, informaciniuose susirinkimuose;
	

	5. savianalizės parengimas ir jos aptarimas su tiesioginiu vadovu;
	

	6. veiklos, susijusios su profesiniu tobulėjimu: gilinimasis į bendrąsias ir specialiąsias kompetencijas savišvietos būdu; dalyvavimas kvalifikacijos tobulinimas seminaruose, kursuose, mokymuose, stažuotėse, projektuose; dalyvaudamas mokyklos, kaip besimokančios bendruomenės, ir tarpinstitucinio bendradarbiavimo veiklose; ugdomųjų veiklų (pamokų) stebėdamas ir aptardamas; praktinės veiklos reflektavimas, dalinimasis patirtimi su kolegomis, mokytojų veiklą reglamentuojančių dokumentų analizavimas.
	

	7. Kitos mokyklos administracijos inicijuotos veiklos
	

	Iš viso 1 pareigybei:
	



II. Individualiai su mokytoju sutariamos veiklos 
	
	Metinės valandos

	1. dalyvavimas, vadovavimas darbo grupėms ar komisijoms, jų veiklos administravimas ar koordinavimas
	

	2. dalyvavimas mokyklos savivaldos veikloje ir / ar savivaldos veiklos administravimas
	

	3. mokyklos renginių ar tikslinių edukacinių veiklų organizavimas ir dalyvavimas jose
	

	4. mokyklos informacinių technologijų diegimo ir taikymo ugdymo procese, socialinių tinklų grupių veiklos koordinavimas
	

	5. mokyklos ugdymo turiniui įgyvendinti skirtų programų rengimas ir jų analizavimas, koregavimas
	

	6. mokyklos projektų, skirtų mokyklos ugdymo turiniui kurti ir įgyvendinti, rengimas ir jų įgyvendinimas
	

	7. dalyvavimas tarptautiniuose, nacionaliniuose ir / ar regioniniuose projektuose 
	

	8. informacinių komunikacijos technologijų taikymo ugdymo turinyje, skaitmeninio ugdymo turinio kūrimo veiklų koordinavimas
	

	9. edukacinių erdvių, mokymosi aplinkų, ugdymo priemonių kūrimas ir priežiūra
	

	10. nacionalinių mokinių mokymosi pasiekimų patikrinimų (NMPP)ir kitų mokymosi pasiekimų patikrinimų vykdymas 
	

	11. mokyklos inicijuotų mokinių mokymosi pasiekimų patikrinimų užduočių rengimas
	

	12. mokytojų praktinės veiklos ir / ar ugdymo proceso vertinimas.
	

	13. edukacinių renginių, konkursų, olimpiadų, išvykų organizavimas ir dalyvavimas juose
	

	14. mokinių konsultavimas jiems rengiantis olimpiadoms, konkursams, varžyboms, aukštesniųjų gebėjimų mokinių konsultavimas
	

	15. Bendradarbiavimo su mokyklos partneriais veiklos, apimančios bendrų projektų, renginių organizavimą ir jų įgyvendinimą mokykloje ar už jos ribų.
	

	IŠ VISO:
	



V SKYRIUS
BAIGIAMOSIOS NUOSTATOS

57. Mokyklos darbuotojų darbo užmokesčio dydis tikslinamas kiekvienais mokslo metais ir /ar pasikeitus teisės aktams, atitinkamai sistema peržiūrima ne rečiau kaip vieną kartą metuose.
58. Mokyklos darbuotojams taikomos ir kitos Lietuvos Respublikos darbo kodekse ir kituose teisės aktuose nustatytos darbo apmokėjimo sąlygos.
59. Sistema patvirtinta atlikus informavimo ir konsultavimo procedūras su Mokyklos darbo taryba, laikantis lyčių lygybės ir nediskriminavimo kitais pagrindais principų.
60. Sistema skelbiama Panevėžio pradinės mokyklos interneto svetainėje www.panpradine.lt
61. Visi Mokyklos darbuotojai su šia sistema yra supažindinami elektroninėmis priemonėmis (elektroninis dienynas „Tamo“, elektroniniu paštu) ir privalo laikytis sistemoje nustatytų įpareigojimų bei atlikdami savo darbo funkcijas vadovautis sistemoje nustatytais principais.
62. Mokyklos direktorius turi teisę iš dalies arba visiškai pakeisti šią sistemą. Su pakeitimais darbuotojai supažindinami elektroninėmis priemonėmis.

